Einars Repše

Einars Repše (født 9. desember 1961 i Jelgava) er en latvisk politiker for partiet Jaunais Laiks. Han var Latvias statsminister fra 7. november 2002 til 9. mars 2004.«History of the Cabinet of Ministers»   , The Cabinet of Ministers of the Republic of Latvia.

Repše er utdannet fysiker fra Det latviske statsuniversitetet, nå Universitetet i Latvia, der han i 1986 avla en grad med spesialisering i radioelektronikk. Han ble i 1988 politisk engasjert i Latvias nasjonale uavhengighetsbevegelse» (LNNK), som sto for ønske om uavhengighet for Latvia fra Sovjetunionen. I 1990 ble han valgt til nasjonalforsamlingen. 

Mellom 1991 og 2001 var Repše sentralbanksjef i Latvias bank«Introduction» ,  Annual report 2001, Latvias bank. og hadde i denne perioden ansvar for innføringen av en nasjonal valuta, den latviske rublis, som i årene 1992 til 1993 fungerte som valuta før latvisk lat ble innført i 1993. Det lykkes å gjøre valutaen stabil, noe som bidro til Repšes popularitet. 

Repše grunnla i 2001 et nytt politisk parti, Jaunais Laiks («Ny æra»). Etter valget i november 2002 ble Repše statsminister i spissen for en koalisjonsregjering, som hadde kamp mot korrupsjon og skatteunndragelse som hovedsaker.Modern historia , landguiden.se. Koalisjonen falt gradvis fra hverandre og i mars 2004 gikk regjeringen av.«Latvias regjering går av», NRK, 5. februar 2004. 

Partiet Jaunais Laiks vendte tilbake til regjeringsposisjon i desember 2004, nå med Repše som forsvarsminister.«Latvijas Republikas valdības sastāvs 2004.gada 2.decembris - 2006.gada 7.novembris»  , Latvijas Republikas Ministru kabinets. Han gikk av fra denne posten i desember 2005,Keesing's Record of World Events, bd. 51, desember, 2005, s. 47001. som følge av en granskning av eiendomsinvesteringer han gjorde mens han satt i regjeringen. Det ble satt i verk etterforskning, som endte med at det ikke ble reist tiltale siden det ikke ble avdekket straffbare forhold. Den 12. mars 2009 ble Repše på nytt finansminister i Latvia. Han ble sittende til 3. november 2010.«Latvijas Republikas valdības sastāvs 2009.gada 12.marts - 2010.gada 2.novembris» , Latvijas Republikas Ministru kabinets.

 Referanser 

Kategori:Latviske statsministre
Kategori:Fødsler i 1961